Румен Петков: Кризата в Азовско море е много грозна спекулация от страна на Украйна\n28 Ноем 2018\nФокус: Г-н Петков, на 25 ноември се стигна до ново изостряне на отношенията между Москва и Киев до така наречената криза в Азовско море. Каква е вашата оценка – за агресия от страна на Русия ли става дума или за провокация от страна на Украйна?\nРумен Петков: Вчера имах разговор с посланика на Руската федерация г-н Анатолий Макаров. Искам да отбележа, че имаше една много умерена реакция от страна на европейските институции, които не взеха страна в случая. Нетипично. Обикновено досега винаги сме били свидетели на остри и неаргументирани нападки срещу Русия. Този път имам един апел за решаване на възникналото напрежение чрез диалог. Трябва да отбележим бързата реакция на Германия и Франция, които много ясно предложиха да способстват за диалога, да посредничат във взаимоотношенията за намиране на решения. Няма как да не прави впечатление, че първо става въпрос за навлизане в териториалните води в Черно море. Второ, очевидно става дума за навлизане в украинска страна в териториалните води на Русия. Това е ясно от снимковия материал, който беше показан, ясно е от показанията на украинските моряци, които видяха бял свят. Те много ясно казват, че са влезли в териториалните води на Русия. Не на последно място сблъсъкът в украинския парламент и нажежаването на обстановката в Киев и около руското посолство е нещо, което си спомняме от Майдана от преди няколко години, когато беше извършено деяние, което дали е преврат, дали е друго, нека да тежи на съвестта на тези, които го направиха и мерките, които са с пряк адресат изборите. Започна се с едни тежки заплахи, шест месеца, два месеца военно положение, в последствие се въведе такова положение за един месец и само в определени райони. Това всичко е много грозна спекулация от страна на Украйна. То специално на Петро Порошенко, подчинена само и единствено на неговото политическо оцеляване. Той очевидно вижда, че анализите сочат загуба на изборите и предприе една провокация, която разтресе света. Притесни не само Черноморските държави, но това е една провокация, която няма аналог от последните години. Би трябвало международната общност много ясно да каже: „Така не може“. Действително да бъдат санкционирани виновните, в случая Порошенко. Този човек спекулира с подкрепата, която далеч незаслужено получава от европейските институции, от НАТО и т.н. Спекулира по един грозен начин, застрашавайки живота на украинци, на други хора. Отива в една конфронтация, която ни връща не в Студената война, а ни изправя на ръба на реални военни действия тук в Европа, в Черно море. Така че в случая заслужават подкрепа усилията на Германия и Франция, но същевременно трябва ясно да се каже, че подобна грозна политическа провокация е недопустима в ценностната ни система. Вчера полският президент, бидейки в България, със зоологически ентусиазъм и патос каза, че като почнат разговорите за новите санкции срещу Русия, Полша ще се включи. Да мразиш Русия не е националност, не е професия, понякога е откровена продажност и простотия. В този случай според мен международната общност и нейните институции трябва да реагират много ясно и категорично. Виждаме, че с оглед на свои собствени политически интереси отделни фактори в Европа са склонни да експлоатират тази изключително брутална провокация с вътрешнополитически цели.\nФокус: Казахте, че на Порошенко трябва да бъдат наложени санкции, но след кризата в Азовско море се заговори за такива срещу Русия. Възможно ли е да бъдат наложени нови санкции срещу Руската федерация?\nРумен Петков: Мисля, че би било абсурд. Да пазиш собствената си територия, териториалните си води, да изпълняваш международното право и затова да бъдеш санкциониран, би било твърде цинично. Веднага бих направил паралела с убийството на журналиста Хашоги. Какви санкции претърпя извършителят? Някой предприе ли някакви мерки срещу Саудитска Арабия? Там имаме цинично, брутално убийство. Отникъде, никаква реакция, напротив президентът Тръмп каза, че там САЩ има големи икономически интереси и продължават да работят. Днес Майк Помпео ще внася в американските институции доклад за състоянието и защо подкрепят престолонаследника. Нека да сложим край на тези двойни аршини и да покажем на Европа, че европейската ценностна система не е останала в миналото. Да наказваш една държава за това, че пази границата си, в това число морската и териториалните си води, е изключителен цинизъм. Много се надявам, а и първите стъпки на Германия и Франция показват, че няма да се стигне до такъв парадокс.\nФокус: Има ли опасност от ескалиране на напрежението и военни действия и кой има интерес от подобен конфликт?\nРумен Петков: Никой в Европа няма интерес от подобен конфликт. В момента такъв конфликт е абсолютно ненужен. Той може да доведе до сериозно разтрисане на системата за сигурност и на взаимоотношенията между държавите в региона, от които ние в България сме пряко заплашени. Сега е моментът да се върнем към една позиция на АБВ, че договорът за ликвидиране на ядрените ракети е повече от необходим. Ако сега имаше разположени такива системи, докъде можеше да ни доведе безумието, което Порошенко демонстрира? Ние от АБВ продължаваме да настояваме за разум, за диалог и намиране на решение, което да доведе до съответното отношение към извършилите престъплението.\nФокус: Съществува ли някакъв риск за българската диаспора в Украйна?\nРумен Петков: Разбира се, че съществува риск. Това обтягане на напрежението вътре в Украйна, изкарването на няколко десетки лумпена да замерят с факли чуждо посолство, да предизвикваш чрез грубо нарушение на международното право конфликти с риск живота на свои собствени граждани значи, че никой в Украйна не е защитен. Това е изводът.\nФокус: Как оценявате българската позиция за кризата в Азовско море?\nРумен Петков: В случая реакцията и позицията, която беше заета от българските институции, заслужаваше да бъде една идея по-критична към провокацията. Не разбирам президентът Радев защо се включи образно казано в атаката на полския си колега срещу Русия. Какво означава да легитимираш с присъствието си една позиция, ако има дебат за разширяване на санкциите срещу Русия, ние ще се включим. Ако искаш да имаш държавническа позиция, казваш веднага, че такъв дебат за нас е контрапродуктивен. Ако има дебат, той трябва да бъде насочен срещу тези, които са извършили провокацията. Затова ние от АБВ настояваме не просто сега да се реагира адекватно от международната общност, въобще санкциите срещу Русия да се свалят. От тези санкции губи българският народ. Президентът на КНСБ Пламен Димитров преди две години извади много сериозен анализ какви загуби сме претърпели само в селското стопанство. Ние трябва да си дадем сметки, че губим пазари, на които няма връщане. Нека да се научим и да гледаме собствения интерес, макар и в такива тежки и критични ситуации.\nВиж още … Румен Петков: Кризата в Азовско море е много грозна спекулация от страна на Украйна\nРумен Петков пред Н. Пр. Анатолий Макаров: България трябва да получи подкрепа за осигуряването на трасе за пряка доставка на газ от Русия както за страната ни, така и за ЕС\nПредседателят на ПП АБВ Румен Петков и представители на ръководството на партията проведоха среща с руския посланик Н. Пр. Анатолий Макаров в централата на политическата сила. По време на разговора бяха обсъдени отношенията между България и Руската федерация. Петков информира Н. Пр. Макаров за визитата си в Русия и проведените срещи с председателя на комитета за приятелство с България към руския парламент Александър Василенко, както и със председателя на комисията по международната политика на партия „Единна Русия“ Андрей Климов, по време на която бяха договорени съвместни действия по отбелязването на 140-годишнината от Константинополския мирен договор, благодарение на който страната ни се връща на политическата карта на Европа. Предвидено е конференция по темата да се проведе на 18 февруари 2019 г. в София. Председателят на ПП АБВ е получил покана за участие в честването на годишнината от събитието, която ще се отбележи в Москва на 8 февруари следващата година.\nПо време на срещата Румен Петков настоя Руската федерация да окаже подкрепа на България за това страната ни да може да осъществи проект, който да осигури пряка доставка на газ от Русия за България и оттам за ЕС. Той посочи, че това е въпрос, който засяга интересите още на Сърбия, Хърватска, Черна гора, Австрия и други европейски държави. По думите му реализирането на такъв газов коридор е въпрос с изключителна международна значимост, защото всяка пряка доставка на синьо гориво от Русия към Европа е гаранция и за по–добра социална цена, на която потребителите от ЕС ще заплащат този тип енергоносител.\nЛидерът на Алтернатива за българско възраждане коментира с руския посланик и последното развитие по казуса с изграждането на АЕЦ „Белене“, като по думите му, макар и забавен от стана на България, строежът на централата вече е в процес на развитие, тъй като за това вече се вижда и политическа воля и енергия за изграждането на централата.\nНа срещата Румен Петков попита Н. Пр. Анатолий Макаров за ситуацията по конфликта Русия – Украйна. Посланик Макаров каза, че Руската държава определя навлизането в териториалните й води като груба провокация, което се поддържа и от показанията, дадени от украинските моряци, и от снимковия материал.\nВ официалната си позиция по темата ПП АБВ заявява, че добре разбира сдържаността на ЕС, високо оценява предложението на Германия и Франция да посредничат за отрегулиране на конфликта. Председателят на партията Румен Петков заяви категорично неприемане на използването на такъв тип брутални провокации за ескалиране на напрежение в световен мащаб с чисто вътрешнополитически цели.\nВъв връзка с темата енергетика и по-специално в частта и за доставките на природен газ, зам.-председателят на АБВ Любомира Ганчева подчерта пред Н. Пр. Анатолий Макаров, че и сега България получава най-евтината доставка на синьо гориво в Европа от „Газпром“, като посочи, че дори в сравнение със съседните нам страни разликата е минимум 5-6 евро на МВтч. Ето защо по думите й България трябва да използва всяка възможност да продължи да бъде стратегически център по обезпечаването на енергийната сигурност на региона. Тя информира посланика за предстояща международна конференция на тема енергетика, която АБВ ще организира и проведе през месец януари следващата година. На форума се предвижда да се дискутират аспекти на ядрената енергетика и ситуацията в газовия сектор през призмата на запазване пазарите на България като страна, която гарантира енергийната сигурност в региона и Европа.\nПо време на срещата лидерът на АБВ-Младежи Пламена Заячка информира руския дипломат за реализацията на двустранния договор между младежките организации на Алтернатива за българско възраждане и на „Единна Русия“ – „Моладая гвардия“. Първата проява свързана с това споразумение за партньорство ще бъде конференция посветена на 140-годишнината от подписването на Константинополския мирен договор и 141 години от Плевенската епопея. Събитието ще се проведе на 10 декември 2018 г. в Плевен.\nВиж още … Румен Петков пред Н. Пр. Анатолий Макаров: България трябва да получи подкрепа за осигуряването на трасе за пряка доставка на газ от Русия както за страната ни, така и за ЕС\n27 Ноем 2018\nВиж още … Доц. Христо Михайлов: Настояваме за радикална промяна в модела на българското земеделие\nЛюбомира Ганчева: Ще предоставим сигнали за нарушения в енергийния сектор на министър Теменужка Петкова\nЩе предоставим сигнали за нарушения в енергийния сектор на министър Теменужка Петкова. Това заяви по време на пресконференция зам.-председателят на Алтернатива за българско възраждане Любомира Ганчева. „Много сме обезпокоени от факта, че с активното съдействие и бездействие от страна на институциите, има редица проблеми в енергийния сектор, които водят до повишаването на цената на природния газ у нас. Ние сме подготвили съответните сигнали за такива нарушения, които ще бъдат поднесени на вниманието на ресорния министър Теменужка Петкова. Ще дам два примера. В единия от тях става дума за новоучредена компания, без никакъв опит, без никаква история зад гърба си и с начален капитал от два лева, която печели проект за изграждане на газопровод на стойност 22 милиона лева, но без ДДС. Във втория пример става въпрос за изграждането на газопровода Лозенец-Недялско, който е с дължина 20 километра и се построи на сериозно завишената цена от 46.5 милиона лева. Завършен бе с година закъснение, но за сметка на това в специализираните среди упорито се говори, че предвидените за него немски тръби са заменени с китайко производство“, посочи тя.\nВиж още … Любомира Ганчева: Ще предоставим сигнали за нарушения в енергийния сектор на министър Теменужка Петкова\nРумен Петков: АБВ ще се бори за пряка доставка на газ от Русия, както за България, така и за ЕС\nОт АБВ ще се борим за пряка доставка на газ от Русия, както за България, така и за Европа. Това заяви по време на пресконференция председателят на Алтернатива за българско възраждане Румен Петков. „Това означава пряко трасе от Русия към България, което да продължи към Сърбия, Словения, Унгария и Австрия. Това е европейска политика и ние искаме тя да бъда наложена в интерес на целия ЕС. Не е нормално Европа да си купува руска газ от Турция, при положение, че имаме възможност за много по-късо, много по-удобно трасе, което ще ни доставя и много по-евтино синьо гориво“, посочи той.\nПетков припомни, че срещу енергийните интереси на България се работи от години, особено от страна на политици на десницата като Иван Костов, Радан Кънев, Светослав Малинов, Мартин Димитров и др., които по думите му години наред са лъгали, че не е възможно „Син поток“ да премине към България, че не е възможно да се реализира „Турски поток“, който вече е факт. „Сега в резултат на това ние ще си купуваме руска газ от Турция със съответното оскъпяване“, заяви той и допълни, че в момента сме свидетели на това, как част от същите тези хора, подкрепени от външни фактори, се опитват да наложат на страната ни диверсификация на доставките на природен газ на всяка цена, въпреки че България има най-ниските цени в Европа. “Всичките тези левенти, които говорят сега за диверсификация, от днес да започнат да си купуват скъпа газ от Румъния или Гърция и скъп ток от централите в „Марица-Изток“ 1 или 3, а не да спекулират с интереса на българската икономика и общество“.\nСпоред Румен Петков АБВ ще се бори и срещу двойните стандарти в енергийни сектор на България. „До миналата година, съобразно договора, които сме подписали за американските централи в „Марица-изток“ ние им доплащахме около 600 милиона лева годишно за въглеродни емисии. Сега цената на тези емисиите се повиши и отива към 20 - 25 евро. Очакванията на експертите са, че през следващата година доплащането ще се покачи до над 900 милиона лева. Това го плащат всички български граждани, заради един договор, за който няма никакво съмнение как брутално удря джоба на българина и нашата икономика. Заради един договор, в който има заложена очевидна държавна помощ. Пак посочвам, че в него е предвидено да плащаме цената на вредните емисии за американските централи в „Марица-изток“, което прави и абсолютно невъзможно нашата държавна „Марица-изток“ 2 да им бъде конкурентоспособна. За това ние от АБВ в следващия европараламент ще се борим ЕК най-после да вземе едно принципно решение. След като същата тази ЕК е казала, че е недопустимо да се дава държавна помощ за сектора, защо тогава държавната помощ за американските централи у нас продължава да е факт и да гнети българския потребител?“\nВиж още … Румен Петков: АБВ ще се бори за пряка доставка на газ от Русия, както за България, така и за ЕС\nИвайло Калфин: България може да се окаже под натиск за разполагане на ракети и ядрено оръжие на нейна територия, ако САЩ се оттегли от договора за ограничаване на ракетите със среден обсег\nНадявам се Конгреса на САЩ да блокира предложението на президента Тръмп за оттеглянето на страната от договора за ограничаване на ракетите със среден обсег на действие. Ако това не се случи, може да се стигне до нова надпревара във въоръжаването и огромно напрежение в Европа. Това заяви в ефира на БНТ членът на НС на АБВ Ивайло Калфин. „Решението на американския президент да се оттегли от договора за ограничаване на ракетите със среден обсег на действие, създава изключително голяма опасност за целия наш регион, за цяла Европа. То означава надпревара във въоръжаването. Означава по всички наши европейски територии, включително и у нас, да има натиск да се слагат ракети, ядрено оръжие и да се върнем обратно в „Студента война“, когато двете страни в конфликта се възпираха чрез натрупването на ядрен арсенал. Ако такова решение бъде прието, ще има и директни последици за България. Върху нас ще има натиск да приемем ракети, включително и ядрено оръжие. Нещо, което никога не се е случвало в България. Ние не сме имали ядрено оръжие, а собствените ни ракети ни накараха да ги нарежем преди години. За нас няма никакъв интерес от натрупването на такова напрежение“, посочи той.\nВ страни от темата Калфин коментира и поредния сблъсък между Русия и Украйна. „След анексирането на Крим Русия построи мост, с който да има директна връзка с Кримския полуостров и състави правила, как да се преминава през Керченския проток. Тези правила не изискат разрешение за преминаване от Черно в Азовско море и обратното, но изискват една поредица от предупреждения, предварителни анонси и др., за да се знае кой, как и по какъв начин преминава. Украинските кораби не направиха това нещо и се получи съответната руска реакция. И едните, и другите казват, че са прави. Украйна, защото разглежда Крим като нейна територия. Русия също разглежда Крим като нейна територия и казва, че е права“, заяви Калфин. По думите му и двете страни в конфликта имат интерес Керченският проток да бъде отворен заради големите пристанища, които има в региона, а конфликтът от последните дни е част от по-голямата тема, свързана с уреждането на Кримския въпрос, което очевидно не предстои в близко бъдеще и заради това се натрупват подобен вид напрежения.\nТой бе категоричен, че това напрежение трябва да бъде преодоляно по дипломатически път. „Международната общност трябва да търси решение, трябва да бъде активна. Това трябва да е меко решение и то да бъде свързано с посредничество. Всяко непремерено действие може да задълбочи конфликта. От друга страна, ако няма никакви действия, също може да нарасне напрежението. За това пак казвам, международната реакция трябва да е много внимателна в този случай. Мисля, че правилно решение беше това, което предложиха Германия и Франция – да посредничат. Това няма да реши окончателно проблема в региона, но може да спомогне за урегулирането по някакъв начин на преминаването през Керченския проток. Всичко на този свят може да се договори, ако има добро желание. Въпросът е дали ще имат желание Украйна и Русия в момента да уредят не Кримския въпрос, а преминаването през Керченския проток. Това би било вече някакъв пробив и тук би могло да съдейства Европейският съюз“, заяви той. Според него нови санкции срещу Русия от страна на САЩ или други държави няма да имат никакъв положителен ефект, а напротив, ще засилят напрежението. „Санкциите не са подходящ инструмент. Те са действително патология в международните отношения и не са решили нито един проблем до сега“.\nВиж още … Ивайло Калфин: България може да се окаже под натиск за разполагане на ракети и ядрено оръжие на нейна територия, ако САЩ се оттегли от договора за ограничаване на ракетите със среден обсег\nЛюбомира Ганчева: Евтин природен газ е по-важна цел за България от диверсификация на всяка цена. Всеки нов доставчик е добре дошъл, но на база на конкурентното начало\nГарантирането на енергийна сигурност и просперитет на България е въпрос на осъзната необходимост. Ние от АБВ казахме достатъчно ясно „НЕ на двойните стандарти! Не може г-жа Меркел да заявява, че вижда „Северен поток“ като икономически проект, а за нас „Южен поток“ да е политика и зависимост! Политика е да гарантираш евтина газ за своя народ. Това заяви по време на форум под надслов „Рискове и перспективи за енергийната сигурност на Югоизточна Европа“ зам.-председателят на АБВ Любомира Ганчева.\n„За нас от АБВ диверсификацията на пазара на природен газ е изключително нужна. Разбира се, може да се намери елемент на диверсификация и в това да получаваме руска газ от Турция. И все пак, колкото и да е важна диверсификацията, то по-важна и водеща е защитата на интереса на народа, а това е свързано с цената на този природен ресурс! Трябва ясно и категорично да се казва, че България има най-евтината доставна цена на газ в Европа, и то в момента! И това го дължим на някои от присъстващите в тази зала.“\n„Истината е, че в момента България получава от един-единствен доставчик - „Газпром“ (компанията, която през 2018 г. бележи ръст от над 20 млрд. кубични метра газ доставка за Европа), синьо гориво на най-добра цена – 22,1 евро за мегаватчаса (мВтч), при 27 евро за мВтч за Румъния (която има 10 млрд. кубични метра газ собствено производство), 26 евро за мВтч за Гърция и 32 евро за мВтч За Украйна. Считаме, че всеки нов доставчик е добре дошъл, но на база на конкурентното начало“, посочи Ганчева.\nСпоред нея, когато говорим за цена, ние с някои наши труднообясними действия на институциите си вдигаме изкуствено стойността на природния газ за крайните потребители. „Намираме се в ситуация на „нова Гинка в енергетиката“! Не може българска компания с 2 лв. регистриран капитал и без какъвто и да е опит в сектора, свързан с природния газ, да бъде носещата конструкция на изпълнение на поръчка за изграждане на газопровод на стойност 22 млн. лв. без ДДС. При подобни обстоятелства няма как и на кого да обясним, че сме сериозни!“\n„Не може газопроводът Лозенец-Недялско да се реализира с една година забавяне, упорито да се говори, че той е реализиран чрез подмяна на немски с китайски тръби и никой да не предприема мерки! Липсва отговор от страна на институциите на въпросите така ли е, не е ли и ако е така, какви са мерките за регулиране на сектора?“, посочи още зам.-председателят на АБВ.\nТя припомни, че през 2016г. бяха модернизирани и съответно открити 4 компресорни станции (КС „Странджа“, КС „Лозенец“, КС „Ихтиман“ и КС „Петрич“) при съмнителна обща стойност на проекта в размер на 206 млн. лв. без ДДС. Въпреки това сега е обявена нова процедура за реконструкция на 3 от тях за над 152.6 млн. лв. без ДДС, като необходимостта от съществуването на 2 от тях (КС „Ихтиман“ и КС „Петрич“) най-вероятно ще отпадне поради спирането на транзитния пренос през България в посока Гърция и Македония.\nВиж още … Любомира Ганчева: Евтин природен газ е по-важна цел за България от диверсификация на всяка цена. Всеки нов доставчик е добре дошъл, но на база на конкурентното начало\nРумен Петков: Имаме мандат от ЕК за строителството на АЕЦ „Белене“. Няма необходимост процедурата да се провежда наново\n„Новината“, че ни трябва отново разрешение за да строим АЕЦ „Белене“ е фалшива. Защото ние имаме мандат от ЕК за строителството на централата и това, че трябва да се легализира новият потенциален инвеститор, не е повод да се тръгне по процедурата наново. Така в ефира на БНТ председателят на ПП АБВ Румен Петков коментира декларираните в последните дни неверни твърдения на някои десни политици, че страната ни няма нужда от АЕЦ „Белене“ и че централата няма да получи лиценз от Европа. „В момента внасяме ток и това го виждат всички. Вместо да изнасяме ток, както сме правили десетилетия, вместо да транзитираме газ, както сме правили десетилетия наред, сега сме изправени пред унизителната перспектива да си купуваме руска газ от Турция и да си внасяме електроенергия от руски реактори, които се строят също в Турция. Това са политически престъпления срещу нашата държава“, зави Петков. Той припомни, че същите хора, които сега атакуват АЕЦ „Белене“, поддържаха тезата, че „Син поток“ не може да се реализира технически, но газопроводът е факт, а страната ни пропусна възможност за евтин газ и транзитни такси от пренос за милиарди лева. „Ние от АБВ искаме България да каже: „Край на този нихилизъм“. Искаме страната ни да спре да се съобразява с всякакви чужди интереси. Днес българските власти, с цялата си енергия и воля трябва да кажат, че националният ни интерес ни задължава незабавно да преминем към всички действия, гарантиращи необратимостта на проекта „Белене“. Също така незабавно трябва да си гарантираме отклонение на „Турски поток“ да премине през България, но и да започнем преговори за пряка доставка през страната ни към Европа на природен газ от Русия. Ние трябва да искаме подкрепата и на Сърбия, Унгария, Австрия, защото това ще облекчи цената на газта, постъпваща и при тях. Подобна стъпка ще гарантира и нашия национален интерес и сигурност, ще ни даде възможност да генерираме и огромни приходи от такси в бюджета“, допълни председателят на АБВ.\nТой коментира и тезите, че в изграждането на АЕЦ „Белене“ може да се включат и някои от партньорите на България на Балканския полуостров. По думите му държавата трябва да направи и всичко възможно да не допусне за пореден път отлив на инвестиционен интерес към проекта под давлението на външни и повлияни от тях вътрешни фактори. „Няма лошо да бъдат поканени за участие в изграждането на централата и балканските ни партньори от Македония, Сърбия и Черна гора. Голямото предизвикателство е да бъде гарантирано спокойствието и сигурността на стратегическия инвеститор. Декларация за инвестиционни намерения е направена от китайската ядрена компания CNNC. Имаше проявен интерес и от Франция, и от Русия. И именно внушенията преди време, че този проект няма да се строи, изгониха най-големите инвеститори, които заявяваха интерес към АЕЦ „Белене“, проект, стратегически важен за България“.\nПетков заяви още и че страната ни не трябва да се поддава на внушения от вън и да става жертва на двойните стандарти, които определят „Северен поток“ като икономика, а „Южен поток“ - като зависимост. Във връзка с темата той припомни и реакциите на ЕС и САЩ по случая с убийството на журналиста Хашоги, като определи за недопустимо признати уж демокрации, да настояват на едни държави да се налагат санкции при недоказани ситуации, а за други да не се предприемат никакви мерки, въпреки явното наличие на уличаваща информация за извършеното зверско престъпление.\n„Затова и нашата еврокампания започва с призива: „Не на двойните стандарти и за сваляне на санкциите срещу Русия“. Защото ние например загубихме огромни пазари заради тези санкции“.\nВ заключение председателят на АБВ посочи, че солидаризирането на България с все по-размитите идеи за износ на демокрация, базирани на западащите евроатлантически ценности, са нанесли на страната тежки щети и във взаимоотношенията и с редица арабски и африкански държави. „Ние трябва да се върнем в държавите от Африка и Арабския свят. Защото ние, например, излязохме от Либия и от Сирия, където България имаше традиции в изграждането на инфраструктура, болници, училища. Страната ни обучаваше студенти от тези държави, подготвяше кадри за тяхната система на здравеопазването. Примерите са много. Т.е. България трябва да направи всичко възможно да се върнем там, да върнем там икономиката си, строителната си мощ, интелектуалния си потенциал“.\nВиж още … Румен Петков: Имаме мандат от ЕК за строителството на АЕЦ „Белене“. Няма необходимост процедурата да се провежда наново\nРумен Петков: Борим се отклонението на газопровода „Турски поток“ да мине през България\n24 Ноем 2018\nПо време на моята среща с нашите партньори от „Единна Русия“, по време на разговора ми с господин Климов, който е международен секретар на партията стана видно, че има нагласата България да получи подкрепа. Борим се тръбата на газопровода да мине през България. Така председателят на АБВ Румен Петков коментира в ефира на „България он ер“ изявленията в руската преса, че отклонение на „Турски поток“ вероятно ще мине през страната ни. Той обаче бе категоричен, че държавата ни за съжаление е пропуснала много изгодни възможности такива съоръжения да преминат директно през нашата територия, което освен транзитни такси и ниска цена на природния газ, щеше да ни гарантира и по-голяма национална сигурност.\n„Спирането на „Южен поток“ е най-голямото ни национално предателство. Спирането на АЕЦ „Белене“ всъщност ни връща години назад. За това и ние от АБВ казахме много ясно: „Не на двойните стандарти“. Не може Меркел да казва, че „Северен поток“ е икономика, а на нас да ни се обяснява, че „Южен поток“ е политика и зависимост. За едни да мразиш Русия е платена политика, но за тези от нас, които искаме да живеем с децата си тук в България, въпроса за гарантирането на енергийната ни сигурност и просперитет е осъзната необходимост“, посочи той.\nВъв връзка с темата Петков бе призован да коментира твърденията на десни политици, че АЕЦ „Белене“ е сеизмично опасна, че централата се нуждае от нов лиценз на ЕК, а и няма да има пазар за произведена от нея електроенергия.\n„Думите на Светослав Малинов са политическо престъпление и лъжа. Не може той да излиза и да казва, че трябва да се прави нов ОВОС при положение, че не се променя нищо в конструкцията, в механиката на обекта АЕЦ „Белене“. Не може да се твърди, че сеизмичната картина е изключително тревожна, защото точно след аварията във Фукошима беше направен стрес тест на проекта „Белене“, който показа, че там има 40 процента сеизмичен резерв, че този проект е повече от гарантиран“.\n„Британски експерт съвсем наскоро, по време на симпозиум на БУЛАТОМ заяви, че буквално до година ще има тежък дефицит на електроенергия в региона. Не видяхме ли, че сега на два пъти миналата седмица имахме проблем с гарантирането на доставянето на електроенергия в столицата. И на този фон да излезеш и да кажеш, че нямало кой да ни купува тока – това е цинизъм. Излиза се по медиите и се лъже, и се лъже“.\nТрябва да е ясно АЕЦ „Белене“ е необходима на България. По отношение на инвеститорите, дори министър-председателят на Китай декларира, че подкрепя изграждането на този проект. Китайската ядрена компанията CNNC заяви своя ясен и категоричен интерес за участие с от 50 до 100 процента в централата в Белене. И тук е хубаво, че българската държава заяви, че до 25-30 процента ще запазим ние като държава, за да можем не просто да контролираме нещата ефективно, но и да гарантираме сигурността си. На този фон излизат една група безбъдници, които в сградата на Европейската комисия в София лъжат по най-безпардонния начин, защото единственото нещо, което трябва да се изготви сега по най-бързия начин е, актуализация на новото строително разрешение за Белене. Това е! Всичко останало са приказки с цел да уплашим инвеститорите, да настроим обществото“, коментира Румен Петков. По думите му ако АЕЦ „Белене“ не бе спряна още по времето на правителството на Станишев, ако проекта не бе проспан при мандатите и настоящото управление, вече двата блока на централата щяха да работят и сега страната ни нямаше да е изправена пред сложния въпрос за ценообразуването на ел енергията. Ресурс, който ще продължава да се оскъпява заради нарастващите цени на въглеродните емисии, които се произвеждат от нашите ТЕЦ-ове“.\nВ страни от темата председателя на АБВ изрази становище и относно правителствените рокади и кризата обхванала управлението на страната. „Още преди година казахме, че „Обединените патриоти“ нито са обединени, нито са патриоти, както и че там въпроса на самоизбиването е въпрос на време. И те наистина се сбиха, буквално след няколко седмици, и то във физическия смисъл на думата в сградата на Народното събрание. И това показва, че този управленски формат не може да издържи. Той е насилие върху политиката. Друг е въпроса, че ГЕРБ очевидно имат инструментите да си гарантират кворума в парламента, за да се вземат един или друг тип решения. На няколко пъти и депутати от БСП спасяваха кворума, спасяваха и ключови за ГЕРБ решения. Има стремеж нещата да се бутат напред, а цената не се гледа. Цената е деморализацията на политиката, срива на институциите и отегчението на обществото“.\n"Протестите са резултат от нечуването, от деморализацията, от лъжата на политиците. Използват се трибуни на институции. Това удря по всички български граждани, но тези, които лъжат, остават ненаказани", зави в заключение Петков.\nВиж още … Румен Петков: Борим се отклонението на газопровода „Турски поток“ да мине през България\nРъководствата на АБВ и КТ „Подкрепа“ дискутираха необходимостта от данъчна реформа и енергийните проекти на България\n23 Ноем 2018\nПо време на разговора представителите на АБВ и на синдиката изразиха становище в подкрепа на изграждането на втора ядрена мощност в България на площадката в Белене. Участниците заявиха, че опитът за противопоставянето на АЕЦ „Белене“ централите в „Марица – изток“ са нелепи и напълно лишения от каквито и да било основания. Обсъдена бе и възможността България да изгради ново газопреносно трасе, като и от двете страни бе посочено, че държавата ни е закъсняла със строежа на това съоръжение твърде много, което я е ощетило съществено и затова сега е необходимо страната ни да положи всички усилия за реализирането на такъв проект възможно най-скоро.\nОт АБВ и КТ „Подкрепа“ изразиха съжаление, че в следствие на поредица от грешни политически ходове сега на България ще се налага да закупува руска газ, но през Турция, което значително ще оскъпи крайната цена. Подчертано бе, че реализирането на такъв тип стратегически енергийни обекти носи не просто полза за икономиката ни, но се превръща и в гарант за националната ни сигурност.\nВстрани от енергийната тема от Алтернатива за българско възраждане изразиха и виждането си за това, че е необходим нов подход към хората с увреждания в България, който да им позволява да се интегрират на пазара на труда, а не просто да ги определя като нетрудоспособни и да ги осъжда на „домашен арест“, както на практика се получава в момента със системата на ТЕЛК. Предложението срещна пълно разбиране от страна на КТ „Подкрепа“.\nАБВ и КТ „Подкрепа“ декларираха и, че продължават съвместната си дейност в областта на данъчните реформи, които ще намалят бедността.\nПо време на разговора представителите на политическата сила и синдиката се договориха още и да организират публична дискусия посветена изцяло на проблемите в образователната ни система.\nВиж още … Ръководствата на АБВ и КТ „Подкрепа“ дискутираха необходимостта от данъчна реформа и енергийните проекти на България\nПредседателят на АБВ Румен Петков проведе среща с ръководителя на Mеждународния отдел на Единна Русия Андрей Климов\nПредседателят на АБВ Румен Петков се срещна с ръководителя на Международния отдел на Единна Русия, който е и зам.-председател на комитета за международни отношения на Съвета на федерацията Андрей Климов. Двамата обсъдиха взаимоотношения между двете партии и договориха съвместен план за действие, който включва отбелязване на съвместни годишни, културни мероприятия, съвместно издаване на българска и руска литература. Климов подари на лидера на АБВ книга с Великите руски градове, като отбеляза, че тя е написана с азбуката, която тръгва от България. Петков покани Климов да посети Пловдив - Европейска столица на културата 2019 г. и да вземе участие в конференция посветена на 140 години от Константинополския мирен договор.\nВиж още … Председателят на АБВ Румен Петков проведе среща с ръководителя на Mеждународния отдел на Единна Русия Андрей Климов\nЛидерът на АБВ-Младежи Пламена Заячка се срещна с председателя на Младежкия парламент в Държавната дума Мария Воропаева и нейния екип\n21 Ноем 2018\nПо време на срещата Пламена Заячка увери колегите си в позицията на АБВ-Младежи за сваляне на санкциите срещу Русия, които по думите и са неоснователни, вредят на социално-икономическата среда и в България и в Русия, и вече видимо се заобикалят от редица европейски държави, осъзнали тяхната несъстоятелност.\nЗаячка и Воропаева договориха и съвместното отбелязване на 141 г. от Плевенската епопея. Обсъдени бяха и възможностите за културно сътрудничество и обмяна на опит в сферата на патриотичното възпитание.\nВиж още … Лидерът на АБВ-Младежи Пламена Заячка се срещна с председателя на Младежкия парламент в Държавната дума Мария Воропаева и нейния екип\nДоц. Христо Михайлов: 2019-та ще бъде година на предизвикателствата пред българското общество, което иска промяна в начина, по който се управлява държавата\n„Високите цени на горивата са повод за протести, но едва ли това е единствената причина за масовото недоволство на българските граждани. Причините са по-скоро дълбоко морални. Търпението на хората се изчерпва.“ Това заяви по време на среща с членове на ПП АБВ в Благоевград основателят на партията и президент на България (2002-2012) Георги Първанов. „Днес повече от всякога общественото е възприемчиво към ясни послания и се надява на радикална промяна“, добави още той.\nНа срещата в Благоевград присъстваха областни и общински председатели на ПП АБВ от структурите й в Югозападна България. По време на нея бяха дискутирани политическата обстановка в страната към настоящия момент, направени бяха и вътрешно партийни анализи. Зададени бяха редица въпроси, касаещи бъдещето на партията, нейната програма за реформи и евентуалното сформиране на нов ляв център в политическото пространство. По темите свои виждания изказаха Георги Първанов, зам.-председателят на АБВ доц. Христо Михайлов, областния председател на ПП АБВ в Перник Петър Първанов, представители на партията от Петрич, Сандански, Благоевград и др. общини.\n„Това, което се случва в страната през последните седмици е предсказана от нас картина. Ако се върнем една година назад ще видим, че АБВ остро се противопостави на опитите за грубо заграбване на основополагащи предприятия във военнопромишления комплекс, ЧЕЗ, и др. До колко тези наши призиви, предупреждения, които сме правили са стигнали до българския гражданин и до правителството е друг въпрос. Ние предупреждавахме и се противопоставяхме на повечето от решенията на управляващите, които касаят здравеопазването, образованието и доходите на гражданите на България, защото те не бяха правилни и в полза на обществото“, заяви доц. Христо Михайлов. “Изключително внимателно следим протестите, подкрепяме ги, но не участваме пряко, не сме подали и призив за участие в тези протести, защото считаме за нередно те да бъдат политизирани. Всеки български гражданин, наш член, наш симпатизант може да участва в протестите по свое желание. За нас протестите възникнаха спонтанно, въпреки че в последните няколко дни се включиха в някои области и политически партии. По-важното е обаче, че гражданите издигат желанието си за промяна и то за радикална промяна. Всички тези симптоми показват една естествена ескалация на напрежението, на която днешното управление не реагира адекватно. Хората не искат вече този модел на управление, който е модел на арогантността, на грубия език, на корупционните схеми и практики. Лошото е, че зад тази власт има други в сянка. Това вече хората го виждат и не го искат. Властимащите твърдят, че България е стабилна на макроикономическо ниво, но българина започва все повече да се пита: “Какво от това?“. И наистина… Какво от това, че България изглежда стабилна в очите на европейците, какво от това, че бяхме председателстващи на ЕС, какво от това, че поставихме темата за Западните Балкани, какво от това, че Гърция и Македония подписаха едни споразумения, които не са в интерес на България в резултат на нашето европредседателство? Това не променя живота на гражданите. Той очевидно не става по-добър! На този фон 2019 г. ще бъде година на предизвикателствата пред българското общество, което търси промяна в начина, по който се управлява страната“, каза още доц. Михайлов.\nВиж още … Доц. Христо Михайлов: 2019-та ще бъде година на предизвикателствата пред българското общество, което иска промяна в начина, по който се управлява държавата\nПламена Заячка, председател на АБВ-Младежи, пред „Труд”: Няма да допуснем двойни стандарти\n– Г-жо Заячка, младежката организация на АБВ първа откри кампанията си за евроизборите от Брюксел. Защо бързахте толкова много, искахте да изпреварите останалите партии ли?\n– Това е част от нашите приоритети. През септември направихме Втория национален конгрес на АБВ- Младежи. На него бяха подредени приоритетите ни и бе избрано ново ръководство. Още тогава открихме кампанията за изборите за Европейски парламент. Казахме за какво ще се борим. Пътуването ни до Брюксел на 13 ноември бе свързано с посещение на Съвета на ЕС и на Европейския парламент. Там направихме три послания. Първото послание е, че няма да допуснем към България да се прилагат двойни стандарти.\n– Как няма да допуснете това, имате ли механизъм?\n– На предстоящите евроизбори ще се борим за депутати, които правят разлика между Европейски съвет, Съвет на ЕС и Съвет на Европа защото познаването на механизмите и на структурите на ЕС позволява защита на националния интерес и обратното – непознаването им води до спекулации и манипулиране на общественото мнение. Както и на изказвания от рода на: “Брюксел нареди”, “бюрократите в Брюксел казаха”. Ако българската администрация си вършеше работата няма как тя да не е запозната, с което и да е решение, тъй като има процедури, които вървят отдолу нагоре. ЕС е организация, в която процедурите са открити и минават през няколко инстанции. Друг е въпросът, че нашите представители не желаят да вземат позиция по определен въпрос и да защитят интересът на страната ни. Всички пропуснати ползи за България – от превозвачи,, през продукти, до “Южен поток” са резултат от несъстоятелността на българските представители в Европейския парламент. Не трябва да се допуска към страната ни да бъде прилаган двоен стандарт и тя да бъде превръщана в заложник на чужди интереси. Защо да има “Северен поток 2”, а за България нищо? Защо за една и съща работа българите да получаваме по-малка заплата от западноевропейците? Защо в Унгария строенето на ядрени мощности да е икономика, а при нас – зависимост!\n– Защо едни и същи продукти в България са с по-ниско качество, от същите в другите страни членки на ЕС?\n– Защо от 16 държави, в които има нарушение на нормите на чистотата на въздуха, само България и Полша са дадени на съд? Крайно време е България да вземе активна позиция в дневния ред на ЕС. Поради тези причини започнахме кампанията си по-рано. Важно е да определим курса, по който ще поеме Европа през следващите години. Голяма част от нашите младежи са част от европейската кампания за повишаване на активността на евроизборите. Вярваме, че е време за промяна и смяна на този модел. Не е вярно, че след като сме малка държава не можем да си защитаваме интересите – това е зловредно, опасно и в своята същност родоотстъпническо клише! Когато има желание, има начин. Пример в това отношение са Ивайло Калфин, президентът Първанов и предишният ни посланик в Брюксел – Бойко Коцев, благодарение на които на евро банкнотите има кирилица.\n– Защо избрахте Брюксел за старта на кампанията си?\n– Брюксел е сърцето на Европа и символ на обединена Европа. В момента ставаме свидетели на разделение, а причината е поетия курс от институциите на ЕС, начело с Юнкер. Ако водачът залита пиян, а пиарите му обясняват, че “страда от ишиас”, резултатът е катастрофа. На последната пресконференция беше с две различни обувки. Пиарите му са особено креативни, но за обувките не зная какво ще измислят.\n– Как оценявате шансовете на АБВ да вкара евродепутат?\n– АБВ е единствената партия, която според последните проучвания на социологическите агенции, има трайна тенденция на повишаване на процента, което дава голям шанс.\n– Реалистично ли е преди изборите АБВ да направи коалиция с БСП, за това отдавна се чуват гласове в столетницата?\n– Това е въпрос към ръководствата на двете партии. Към тях трябва да се обърнете, защото преди да се случи каквото и да било, би следвало да има разговори между тях.\n– Какви по-различни кандидати за ЕП ще предложи АБВ?\n– Хора, които познават историята на България, които познават тежестта й, значението й на Стария континент и могат да защитават интересите на нашата страна, независимо дали са в рамките на ЕС или с по-широк геополитически характер. В този смисъл, едно от посланията, които заявихме в Съвета на ЕС бе за сваляне на санкциите срещу Русия, които са в ущърб на България. Санкциите не решават проблеми, те ги задълбочават и се превръщат в патология. Няма случай в историята, при който налагането на санкции да е подпомогнало развитието на международните отношения. Единственото, до което санкциите водят е до ответни санкции. Санкциите задълбават пропастите между държавите. И това води до ерозия на международните отношения. Икономическите санкции срещу Русия са и двуличие, тъй като много от страните членки на ЕС водят двустранни търговско-икономически отношения с Русия, посещават икономически форуми и от санкциите губи България, защото се налагат контрасанкции, от които губят нашите производители. Губят милиони. В ЕП изразихме позицията си по повод денонсирането на договора за ликвидиране на ракетите със среден обсег на действие.\n– Защо го направихте от Брюксел, а не от София?\n– Защото най-големият потърпевш от денонсирането на този договор ще е Европа. Договорът за ликвидиране на ракетите със среден обсег на действие от 1987 г. урежда премахването на ядрените и конвенционални наземни балистични ракети със среден и малък обсег на действие. Благодарение на този договор до 1991 г. от Европа са изведени и унищожени близа 2700 ракети. Денонсирането на този договор означава връщане към надпреварата във въоръжаването и връщане към периода от Студената война. Ние настояхме в Брюксел за две конкретни неща. Първо, ЕС да излезе с позиция по отношение на това намерение на президента на САЩ Доналд Тръмп, да излезе от договора. И това да стане в рамките на общата външна политика и политика за сигурност в ЕС. Една от целите е опазване и укрепване на международния мир и сигурност. Второто ни настояване бе към Организацията за сигурност и сътрудничество в Европа, чийто мандат включва контрол на въоръжението. Настояхме тази организация да излезе с позиция, тъй като самата организация се създава благодарение на разведряването на отношенията и Хелзинския процес. Не е добре за света, ако тази памет трае 20-30 години. Между Първата и Втората световна война има 20 години. Сега има 30 години от края на Студената война и вече започва да се денонсират договори, довели до нейното прекратяване. През 2001 г. САЩ излезе от договора за ограничаване на средствата за противоракетна отбрана, известен като ПРО. Към момента се блокират преговори за удължаване на договора за балистични ракети СТАРТ, чийто срок изтича през 2021 г. Денонсирането и изтеглянето на САЩ от договори ще нанесе тежък удар на световната стратегическа стабилност. В тази конфронтация победител не може да има.\n– Къде виждате Тръмп?\n– Кампанията, която е подел президент Тръмп подозрително напомня на кампания на Рейган през 1980 г., когато печели изборите на базата на втвърдяване на позицията спрямо СССР и анти-разведряване в отношенията между държавите. Обявяването на намерението за излизане от Договора само седмица преди междинните избори в САЩ е повече от показателно за това. Аргументът, че договора е остарял и ограничава само САЩ и Русия докато другите страни не, не е сериозен. Напротив, нека и те да се присъединят, нека се добави анекс и да се осъвремени. При подписването на договорът през 1987 г. Рейган заявява, че този договор защитава интересите на приятелите и съюзниците на САЩ. Денонсирането му значи, че вече не е така? Денонсирането на международно-правни договори не бива да се превръща в практика, защото отваря една врата, която не е ясно докъде ще доведе от Ньой, през Париж, Аляска до Скопие.\n– От световната стратегическа стабилност ще ви насоча към стабилността в България. Каква е позицията на АБВ?\n– Ние сме една от първите партии, която предвиди, че този кабинет няма да издържи. Ще цитирам нашия председател Румен Петков, който още преди няколко месеца каза, че Обединените патриоти нито са обединени, нито са патриоти.\nВиж още … Пламена Заячка, председател на АБВ-Младежи, пред „Труд”: Няма да допуснем двойни стандарти


Учениците в община Горна Оряховица продължават обучението си присъствено - Област Велико Търново\nУчениците в община Горна Оряховица продължават обучението си присъствено\nУчениците от училищата в община Горна Оряховица продължават присъствено обучение. Директорите на учебните заведения, детските градини и детските ясли, ежедневно ще уведомяват Общината за броя отсъстващи ученици.\nДиректорите на училищата могат да вземат решение за преминаване за определен период към обучение в електронна среда от разстояние за съответни паралелки, като разглеждат предложенията на педагогически съвет, съгласуват с обществения съвет при училището и вземат предвид нагласите на родителите. За взетите решения, директорите на учебните заведения уведомяват РУО – Велико Търново и изпращат аргументирано предложение за преминаване към обучение от разстояние в електронна среда до Министъра на образованието и науката. Около това се обедини Общинският щаб за борба с коронавирса на днешната си среща. На заседанието бяха разгледани становищата на директорите на всички учебни заведения в общината. Обсъждането премина съобразно новите заповеди на Министъра на здравеопазването и Министъра на образованието.


Търсят се 2 млрд. долара след краха на една от най-големите криптоборси в Турция:: Investor.bg\nЕдна от най-големите криптоборси в Турция обяви, че няма достатъчно финансова сила, за да продължи дейността си, карайки стотици хиляди инвеститори да се страхуват за спестяванията си. Притесненията се разпалиха още повече, след като стана ясно, че 27-годишният основател на платформата е напуснал страната, съобщава Bloomberg.\nНе е ясно колко точно потребители на борсата Thodex са засегнати, нито за какви суми става въпрос. В изявление от неизвестно място изпълнителният директор Фарук Фатих Йозер обеща да възстанови парите на инвеститорите и да се върне в Турция, за да се изправи пред правосъдието. Към четвъртък вечерта сметките на компанията са запорирани, а полицията е обискирала централата на фирмата.\nСпоред данни на турския в. Haberturk може да става въпрос за сума около 2 млрд. долара. Според адвокат, представляващ жертвите, инвестираните пари от около 390 хил. активни потребители са станали „невъзстановими“. Йозер оспорва и двете цифри, според него става въпрос за засегнати 30 хил. потребители, става ясно от позиция на сайта на компанията.\nАдвокатът на Thodex също потвърди пред Bloomberg, че Йозер не е в Турция, но заяви, че не знае къде се намира той. Според информация на агенция Demiroren той е заминал за Албания във вторник, като преди това е публикувал своя снимка от летището в Истанбул.\nИ докато власти и потребители се опитват да изяснят какво точно е станало, то от кабинета на президента Реджеп Ердоган веднага призоваха за незабавни регулации на криптопазара.\nТурското правителство трябва да предприеме действия „колкото се може по-бързо“, каза пред Bloomberg Чемил Ертем, старши икономически съветник на Ердоган. „Създават се пирамидни схеми. Турция несъмнено ще създаде регулация, която да е в унисон с икономиката, но също и следвайки международните тенденции“.\nThodex бе част от бума, който привлече тълпи от турци към криптовалутите в търсене на защита за спестяванията си от растящата инфлация и несигурната валута. Инфлацията в страната достигна 16,2% през март – повече от три пъти целта на централната банка за 5%. Само през тази година турската лира се обезцени с 10% спрямо долара, отбелязвайки девета поредна година на загуби.\nПо-рано тази седмица стана ясно, че турските власти са използвали 165 млрд. щатски долара от валутните резерви на централната банка през 2019 и 2020 г. По думите на Ердоган в момента централната банка разполага с резерви от около 90 млрд. долара“, каза той пред депутатите в Анкара. „Тези резерви могат да бъдат използвани отново, когато е необходимо, или могат да се повишат до над 100 млрд. долара“ в бъдеще, каза още той пред депутати.\nИменно притесненията за свиващите се валутни резерви на страната, разпалиха още повече тревогите за депозитите както в лири, така и в долари, тласкайки потребителите към алтернативни инвестиции.\nМиналия петък обемът на търговия на турския криптопазар се утрои до над 1,2 млрд. долара спрямо само седмица по-рано, показват данни, публикувани от coingecko.com. За сравнение дневният обем, търгуван в рамките на основния турски индекс, е в размер на около 3,1 млрд. долара.\n„Човек може да отвори криптоборса със само 50 хил. лири (около 6000 долара) капитал“, посочва Огюз Еврен Кълъч, адвокат на потребители на Thodex. „Има огромна регулаторна пропаст в този сектор“, допълва той.\nМиналия месец Thodex започна кампания за увеличаване на своите потребители, предлагайки милиони безплатни доуджкойни за всяка нова регистрация. Според сайта на компанията 4 млн. токена са били раздадени, въпреки че според съобщения в социалната мрежа много от потребителите така и не са ги получили.\n„Роден съм като едно от трите деца на държавен служител“, каза Йозер в изявление, в което допълва, че не е завършил средно училище. Той самият споделя още, че когато компанията му е започнала да има финансови проблеми, той е мислил или за самоубийство, или да се предаде на властите. Но и двата варианта са означавали, че активите на потребителите няма да бъдат възстановени.\n„Затова реших да остана жив и да се боря, да работя и да ви изплатя дълговете си“, казва още той. „В деня, в който изплатя дълга си, ще се върна в моята страна и ще се предам на правосъдието“, посочи още Йозер.\nТагове: икономиката на Турция криптовалути борса за криптовалути


След падането на Ямбол под османска власт 1373 г територията на ямболската крепост е малка за развитието на града. Градското ядро се премества около Безистена.\nПървата джамия,която се строи в Ямбол е Ески джамия.Според холандският специалист по източна архитектура Михаел Киил тя е построена през второто десетилетие на XV в. За тази датировка той прави сравнение с архитектурните особености на Улу джамия в Ушак и Юдж Шерефели джамия в Одрин. Днес над вратата на джамията е поставен надпис, че това е Ебу бекир джамия, построена през 1413 г.\nОтначало сградата е била квадратна. Изградена е с останки на ямболската крепост. Вградени са големи и малки мраморни камъни. Виждат се характерни средновековни архитектурни детайли, като прагове и отвори за оси на вратите.\nПо-късно сградата е разширена на изток и запад и изградено минарето, което има необичайни черти-квадратна форма и кръгла горна част от сирийски и източно анадолски произход.\nЕвлия Челеби минал през града през 1667 г. я описва подробно, като обръща внимание на ханефитски водоскок с 8 чучура за извършване на предмолитвено измиване, разположен от северната страна на сградата.\nПо време на Освободителната война джамията за кратко време е превърната в склад за брашно, дрехи и др. Поради това, че двете български църкви в града са изгорени, след боядисване джамията сеизползва като християнска църква.\nКогато К.Иречек посещава града през 1884 г. има оплакване, че от джамията са изчезнали косъм от брадата на пророка, голям килим и хубав полюлей.\nПрез 1931 г. земеделската банка изкупува мястото, където е била джамията на Исмаил Хакъ паша, където е бил погребан. Той е препогребан в предверието на Ески джамия. По време на Априлското въстание 1876 г. когато Ямбол е заплашен да бъде изгорен и унищожен от Шефкет паша, Исмаил Хакъ паша се явява пред него и спасява града. На надгробния му паметник има надписи на турски,български и френски език. „Тук са положени тленните останки на Исмаил Хакъ паша от с.Таушан тепе /Кабиле/ Ямболско, благодетеля спасил насилението от II отдел на гр.Ямбол, Каргона от клане и опожаряване през 1876 г. ”Починал на 80 годишна възраст през 1876 г.\nС протокол но Министерството на културата от 3.12.1960 г. Ески джамия е обявена за паметник на културата от национално значение.\nСлед реставрацията на Безистена, започва реставрацията на Ески джамия /1973 г./. Проекта отново е на арх.Никола Мушанов от Националния институт за паметниците на културата. Преди реставрацията на джамията централното помещение се използва за молитви и обряди част от нея за архива и склад за украсата за празниците на града.\nСъстоянието на джамията преди реставрацията е плачевно. Покрива не задържа дъждовната вода. Изпълнител на проекта е бригадата на Георги Василев от БКС-Ямбол, работили преди това на Безистена. Г.Василев предлага и се изгражда скеле от железопътни релси.\nВ процеса на работа арх.Н.Мушанов, за да се убеди, че основите ще издържат 100 тона оловен покрив, поиска да се направят проучвания. Това се използва за археологично проучване вътре, тъй като има предания, че тук е имало българска църква.\nПод ръководството на археолога при музея Иван Крайчев бяха извършени археологически изследвания, но не бяха намерени следи, което окончателно отхвърля това твърдение.\nВ процеса на работа в четирите ъгъла на купола бяха намерени вградени четири акустични гърнета, които правят акустиката в сградата много добра. В югозападния край беше намерен свод с конструктивно значение.\nСлед реставрацията на джамията се предвиждаше тя да бъде концертна сграда. Дойдоха специалисти от Чехия за доставяне на орган.\nНастъпиха демократичните промени и джамията не стана концертна зала. Легендите за намерено много злато при реставрацията дълго време бунтуваха духовете, но такова не се оказа никъде.\nЯМБОЛ, ИМЕТО ЯМБОЛ, ЧАСОВНИКОВАТА КУЛА ЯМБОЛ, БАНИТЕ\nЯМБОЛСКАТА КРЕПОСТ БЕЗИСТЕН, СОБСТВЕНОСТ


Два пингвина от американски аквариум бяха заловени в извънбрачна афера | Вестник Борба - областен всекидневник, Велико Търново\nДва пингвина от американски аквариум бяха заловени в извънбрачна афера\nАмерикански учени откриха с помощта на тест за бащинство пингвини, които имат извънбрачна връзка в аквариум в щата Юта, вместо да стоят моногамни, пише в. „Ню Йорк таймс“.\nПовечето пингвини са смятани по принцип за моногамни. Те остават с един партньор през целия си живот и се съвкупляват с него всеки сезон. Други, като императорския пингвин, са серийно моногамни. Тоест остават с един партньор само за един размножителен сезон.\nПерсоналът на аквариума „Лавленд ливинг планет“ в американския щат Юта започнал да подозира, че има нещо съмнително в поведението на две двойки от вида субантарктически пингвин или папуански пингвин (Pygoscelis papua). Семействата Рото и Купър, и Коко и Госамър се държали подозрително. Учените първоначално предполагали, че всяко от тях отглежда собствените си деца. Но проверка, извършена заедно с учени от Университета на Долината Юта, показала нещо по-различно. В хода на съвместен и първи по рода си проект за установяване на бащинството на пингвините от този вид учените констатирали, че две от децата на мъжкия пингвин Коко били всъщност от друг биологичен баща, а именно пингвина Рото.\nТака изследователите извадили на яве драматична пингвинска история за тайни, лъжи и оспорвано бащинство. За целите на изследването са били направени ДНК тестове на общо 19 пингвина, обитаващи аквариума.\n„Персоналът, който се грижеше за пингвините, забеляза, че някои от тях не се държат като партньори, които са 100-процентово верни на половинките си. Открихме, че от осем изследвани пингвинчета, две са с биологичен баща, който не е техният социален баща“, казва Ерик Домян, ученият, който е ръководил изследването.\nИзследователите не са чак толкова изненадани от изводите си, но смятат, че те може да породят известен проблем. Предстои изследваните пингвини да бъдат част от програма за чифтосване на най-генетично различните между тях с цел получаване на здрава популация. Но за целта не трябва да има пингвински извънбрачни връзки.\n← Регистрационен номер на автомобил бе продаден за 410 000 щатски долара\nВРЕМЕТО В ЧЕТВЪРТЪК: Следобедни заоблачавания, възможни превалявания →\nНощен клуб приема посетители срещу храна


Скрита камера - цена и възможности — V MAXPROTECT\nСкрита камера – цена и възможности\nДнес всеки може да си позволи да използва скрита камера, като цена и законови възможности. Макар че от етична гледна точка, наблюдението на лица без тяхно знание и съгласие не е особено добра идея, то към момента липсва специален закон, който да ограничава това действие. Шпионажът с подобен вид техника е масова практика, към която прибягват както ревниви съпрузи, така и работодатели и собственици на голям бизнес.\nВисоки ли са цените на шпионските камери?\nВ зависимост от модела, начина на укриване на камерата и нейните технически възможности, една скрита камера може да варира в ценови диапазон. Това показва, че абсолютно всеки желаещ може да се възползва от напредъка на модерните технологии, за да наблюдава определени активности и най-вече да докаже нечие неправомерно действие или незаконна проява. Начините, по които може да бъде укрита камерата са много – от химикалки, ръчни часовници и запалки до очила, автомобилни ключове, дистанционни, закачалки и още безброй други възможности.\nКакви са възможностите на скритите камери?\nЕдна скрита камера, в зависимост от цена и технически показатели може да осигури различно качество на изображението, т.е. добро или не толкова добро скрито наблюдение. За да илюстрираме нагледно какви са възможностите на различните модели, ще разгледаме два типа скрити камери – най-евтината и значително по-скъпа като парична стойност.\nЕвтина камера, скрита в дистанционно за авто аларма\nТова е един от най-евтините модели, взета от произволен магазин за шпионска техника, а каквито изобилства глобалната мрежа. Трябва да уточним, че моделът не се предлага с micro SD карта памет за съхранение на записите, което означава, че такава трябва да се закупи отделно. Цените на картите памет варират спрямо капацитета на съхранение. Карти с възможност за запис от 4 до 32GB варират.\nВъзможностите на този модел камера, предлагана на символична цена са запис на аудио-видео файлове в AVI формат с резолюция 720х480 или отделни снимки в JPEG формат с резолюция 720х480. Моделът разполага с презаредима литиево-йонна батерия, осигуряваща до 1 час непрекъсната работа. Поддържа карти памет с капацитет от 4 до 16GB.\nСкъпа Super HD камера с детектор за движение, вградена в ръчен часовник\nЕдна Super HD камера е напо-висока цена, но нейните възможности са наистина впечатляващи. Тя може да прави аудио и видео записи с резолюция от 2304х1296 пиксела. В паметта на часовника е налична конфигурационна програма, позволяваща избор на резолюция от 2304х1296/30 fps, 1920х1080/30 fps, 1280х720/60 fps или 1280х720/о0 fps. Разполага с вградена карта памет 16GB, опция за настройки на цветове, качество на изображение, софтуерен детектор за движение и батерия, осигуряваща до 1 час непрекъснат запис.\nСкрити видеокамери – цени и възможности


Мислите ли, че знаете всичко за яйцето извън многото варианти за неговото приготвяне? Оказва се, че то крие под черупката си повече тайни, отколкото предполагаме. Ето поне 7 от тях.\nЯйцето не се съхранява в хладилника\nЧерупката на яйцето има пори и поради тази причина, поставено в хладилника, то може да абсорбира всичките му миризми. Вероятно ви се е случвало и знаете, че не е никак приятно.\nТова е още една причина да избягвате поставянето на яйцата в хладилника. Ако забравите, може би миризмите му ще ви подсетят.\nВнимание, трябва да сте наясно, че не може да направите нищо с едно вече счупено яйце. Счупено, то е любима почва за микробите. Не го прибирайте в чашка или чинийка до времето, в което ще го приготвяте.\nСуровият жълтък трябва да се консумира в рамките на едно денонощие - 24 часа, не повече.\nВ някои страни яйцата са бежови, в други са най-често бели. В България се срещат и от едните, и от другите, но най-много са тези с по-тъмна черупка. Всъщност цветът няма никакво отношение към качеството на яйцето.\nОцветяването на черупката зависи от породата на кокошката носачка.\nЧесто се случва, когато отворите кутията с яйцата, някое от тях да е потънало в мръсотия. Това поставя въпроса за замърсяването на яйцата. Но няма място за безпокойство, предпазващият филм на черупката пречи на бактериите да преминат през чнея в яйцето. Ако обаче миете яйцето, вие ще премахнете тази защитна бариера и рискът от замърсяването ще стане по-голям.\n7. Проверете дали яйцето е прясно без да го чупите\nНапълно възможно е да проверите дали яйцето е прясно без да се налага да го счупвате. Достатъчно е да го потопите в чаша с вода, ако потъне, значи е прясно, ако е “между две води”, трябва да го консумирате бързо, ако плува свободно, вече не е годно за консумация.


Кутия „Майчини съкровища“ за запомнящи се дребни неща\nВсяка майка иска всичко най-добро за детето си, следователно още от самото си раждане се опитва да го заобикаля с любовта, обичта, вниманието и да обсипва бебето си с най-разнообразни и красиви неща и играчки. Разбира се, детето едва започва да опознава света, запознава се с околната среда, неговите обитатели, възхищава се на красотата на света около него. Съответно с развитието и растежа на бебето остават определени запомнящи се неща и предмети, които бих искал да запазя за дълъг спомен. Сега, когато годините минават, можете да получите интересен магически сандък, в който ще лежат: първата манекенка, първите чорапи, пъпната връв, етикетът с екстракта, тестът на майката, моментна снимка на ултразвука, плъзгачите и т.н. И можете да се наслаждавате на тези малки неща през целия си живот. Особено мама се опитва да запази част от бебето цял живот, дори когато порасне, той все още е дете на майката. Ето защо за такива случаи и малки неща се нуждаете от вълшебна кутия, в която ще се запази всичко, което остава от бебето в детството. Може да е обикновена кутия, но е по-добре, ако тя е само кутия под същото име като „Съкровищата на майката“. Можете или да го купите, или да го поръчате от някоя игла за игли или да си го направите сами. Е, техниката на скрапбукинг и този майсторски клас ще ни помогнат в това.\nПродължете и предприемаме следното:\n- Подвързващ картон, два листа A4 и 7 * 30 cm 1 лист;\n- Схема за създаване на сандък „Майчините съкровища“;\n- Хартия за скрапбукинг в синьо, 3-4 листа 30 * 30 см;\n- Хартия за акварелни цветове, листове във формат А2, общо 5 листа;\n- Плат 100% памук: син с бял лък и син в малък бял грах;\n- Картини с зайчета и с надписи: етикет, плъзгачи, съкровища на майката, метрики и др .;\n- Rep лента с ширина 2, 5 см с смърфове, около 1 метър;\n- сатенена панделка в синьо с полка точки;\n- обикновена светлосиня сатенена панделка;\n- Сечене в синьо: знамена, кръг, ажурно цвете;\n- Синя сатенена панделка с бебешки артикули;\n- Синя панделка с помпони;\n- Метални висулки: биберон, табелка, прилепналост, бичево око и др .;\n- Дървено копче с бебе;\n- Сините акрилни копчета са кръгли и във формата на цвете;\n- Половин мъниста с диаметър 6 мм цвят на морска вълна;\n- Бяла памучна дантела;\n- бордюр за бордюр и лепило;\n- Печат „За снимка“ и синьо мастило;\n- Запалка, ножица, лепилна пръчка, обикновен молив, шевна машина, PVA лепило, лепило с ефект на двустранна лента.\nПървото нещо, което правим, е да изложим диаграмите на всички кутии и да проучим. Имаме схема на основата на малка кутия и нейната корица, схема на голяма кутия и нейната корица, оформление на кутиите, основна кутия, схема на покритие от плат.\nЗапочваме с голямата основа на кутията, в която ще поставим всички кутии. Изрязваме заготовката му според схемата и я залепваме с лепило-молив. По-добре е да не използвате PVA, тъй като той води хартията.\nОт хартия за записки изрязваме такъв правоъгълник и го залепяме в долната част на основата.\nИзрежете две заготовки на дъното и капаците за големи кутии.\nИ шест заготовки за основата и капаци за малки кутии. Първо лепим всички основи на малки и големи кутии.\nВъв всяка кутия залепваме скрап от правоъгълник с такива размери.\nПолучаваме точно такава основа на малка кутия.\nТака че правим всичко и ги изпробваме в голяма степен.\nНа капака изрязваме 6 правоъгълника 6 * 7 см и два правоъгълника 10.15 см. Залепваме ги с двустранна лента върху капаците.\nНие шием капаците по ръба и ги залепваме върху снимката. Сега залепете капаците с лепилна пръчка.\nКутиите са готови.\nИзрязваме осем разреза от 7-8 см светлосиня панделка, изгаряме краищата, нанизваме висулка във всяка секция и завързваме лъковете. Залепете тези лъкове с половин мъниста върху всяка от кутиите.\nСтигайки до корицата. Разпространяваме задължителни заготовки. Взимаме отрязките на акварелна хартия и ги залепваме заедно, както е на снимката.\nСега взимаме тъканта, изрязваме разрез от 30 * 34 см от син памук на полка точки и два разфасовки на 15 * 34 см от син лък. Зашийте парчетата заедно. Ние шием ставите на тъканите с дантела. Изгладете добре платовете и ги нанесете на заготовката. Лепим тъканите обрати към основата с лепилна пръчка, красиво сгъвайки ъглите.\nЗашийте капака около ръба с пишеща машина.\nРазпространяваме кръговете, картината и надписа върху корицата, залепваме я и след това я проблясваме. Също така изрязваме правоъгълник с размери 29, 5 * 30 см от хартия за записки и го залепяме върху него и шием върху карта с показател и картина.\nПравим вратовръзките на сандъка, лепим ленти от панделки от двете вътрешни страни на корицата.\nЗалепете лепилото с ефект на лепяща лента, първо хартия за записки, изгладете го добре, след което залепете със същото лепило голямата основа на гърдите. Остава само да украсите корицата с копчета, лъкове и мъниста.\nЗалепете флаговете вътре и отпечатайте надписа „за снимка“. Оказа се, че тук е толкова сладка кутия за красавиците на майка ми. Благодаря ви за вниманието!


Най-опасното в подготвяната национализация обаче не е самият акт. Най-опасното се крие в неговите психологически основания. Те говорят – и то говорят много ясно - за психиката на този, който ги изповядва. Съдете сами – Бойко Борисов се решава на тази национализация не за друго, ами защото “В тези фондове около 20% от парите отиват за разходи. Там са скъпи коли, там са скъпи секретарки също така. И това харчи много пари.”


"За Онлайн Речниците" - Uchaturski.com\nЧесто получавам запитвания за препоръка на онлайн-речник по турски език. Бих казала, че онлайн-речници или онлайн-преводачи са полезни при превод на „прости“ думи от турски на български език или от български език на турски език. Когато думата се усложни, често те не превеждат правилно, поради факта, че базата данни на повечето онлайн-речници и преводачи от турски на български език и обратно не е много богата.\nТурският език е език, при който значението на една дума би могло да бъде променено само с добавяне или премахване на една буквичка от думата, а това по мои наблюдения трудно се улавя от наличните към момента онлайн българско-турски и турско-български речници и преводачи.\nВ секцията Форми на глагола съм посочила пример с глагола YAPMAK и как се променя значението му в различните му форми, като това е аналогично и с всички останали глаголи в турския език. В онлайн-речник често нюансите на думата не могат да бъдат „хванати“.\nПостоянно обогатяваме съдържанието на нашия Речник, като целта ни е там да бъдат включени всякакви различни форми на думите и фрази. Ако не откривате дадена дума и желаете да помогнете за обогатяването на речника – моля, свържете се с нас и ни я изпратете, за да я добавим Пишете ни!